ابن الهيثم

ابو على الحسن بن الحسن بن الهيثم (354 هـ/965م-430 هـ/1040م) عالم موسوعى مسلم قدم إسهامات كبيرة فى الرياضيات والبصريات والفيزيا وعلم التشريح وعلم الفلك والهندسه والطب وطب العيون والفلسفه وعلم النفس والإدراك البصرى والعلوم بصفة عامة بتجاربو الى نفذها مستخدم المنهج العلمي، وليه مؤلفات ومكتشفات العلمية كتيره الى أكدها العلم الحديث.
 شغله 
ابن الهيثم صحح بعض المفاهيم السايدة فى الوقت ده اعتماد على نظريات أرسطو وبطليموس و إقليدس، فثبت حقيقة أن الضوء بيجى من الأجسام الى العين، ومش العكس زى ما كان بيعتقد فى الفترة ديه، و بيتنسب ليه مبادئ اختراع الكاميرا، و هو اول واحد شرّح العين كلها ووضح وظايف اعضائها، و هو اول الى درسو التأثيرات والعوامل النفسية بتاعة الابصار. زى ما ورد فى كتابو المناظر معادله من الدرجه الرابعه حولين انعكاس النور على المرايا الكروية، الى لحد دلوقتى بتعرف باسم "مسألة ابن الهيثم".
 حياته 
ابن الهيثم نقل لـ القاهرة(مصر) مكان ما هو عاش معظم حياتو، و زكر هناك انو بعلمو فى الرياضيات ممكن ينظيم فيضانات النيل. و على طول، الخليفة الفاطمى الحاكم بأمر الله امر ان افكاره ديه تتنفيذ. لكن ابن الهيثم صدم بسرعة باستحالة تنفيذ افكارو، ورجع عنها، و عشان الخوف على حياتو, دعا انو مجنون، فاتجبر انه يقعد فى بيتو. ووقتها، ابن الهيثم كرس حياتو عشان الشغل العلمى لحد موتو.
 شوف كمان 
 1001 اختراع وعالم ابن الهيثم
 لينكات برانيه 

 مصادر 

تصنيف:ناس